«Barselona» hujumchisi Lionel Messi Primeraning 8-turi doirasida «Valensiya»ga qarshi kechgan bahsda (1:1) jamoasining yagona goli muallifi bo‘ldi. Argentinalik futbolchi 23-daqiqada Luis Suares bilan kombinatsiyadan so‘ng jarima maydoni yaqinidan turib raqib darvozasini ishg‘ol etdi va hisobni tenglashtirdi. Opta’ning ma’lum qilishicha, Messi Ispaniya chempionatining oxirgi 10 ta mavsumidan buyon 57 ta golini jarima maydoni tashqarisidan turib kiritgan. Bu ko‘rsatkich bo‘yicha u Yevropaning kuchli beshlik chempionatlari ichida yetakchi futbolchi bo‘lib turibdi. La Liganing ushbu mavsumida 31 yoshli hujumchi 8 o‘yinda maydonga tushib, 6+4 mahsuldorlik ko‘rsatkichini qayd etgan.